**PAKALPOJUMA LĪGUMS** Nr. 1-7.2.2/38-2016

Jelgavā, 2016.gada 29.decembrī

**VSIA "Slimnīca "Ģintermuiža""**, Reģ. Nr**.:** 40003407396, juridiskā adrese: Filozofu ielā 69, Jelgava, LV-3008, kuru uz statūtu pamata pārstāv Valdes loceklis Uldis Čāčus (*Pasūtītājs*), no vienas puses, un

**SIA “CMB”**, Reģ. Nr.: 43603024025, juridiskā adrese: Ventspils iela 48, Rīga, LV-1002, kuru uz statūtu pamata pārstāv Valdes priekšsēdētājs Artis Dzirkalis (*Izpildītājs*), no otras puses, Turpmāk Pasūtītājs un Izpildītājs kopā saukti *Līdzēji*, bet katrs atsevišķi – *Līdzējs*, noslēdz šādu Energoaudita līgumu (*Līgums*):

1. **Līguma priekšmets**
	1. Nolūkā veikt darbības, kas nepieciešamas, lai iegūtu informāciju par enerģijas patēriņa struktūru Pasūtītājam piederošajā, lietojumā vai citādi tiesiskā valdījumā esošajiem nekustamajiem īpašumiem, tai skaitā ēkās, rūpnieciskajos procesos un iekārtās (viss kopā - ***Objekts***), kā arī lai identificētu un novērtētu ekonomiski pamatotas enerģijas ietaupījuma iespējas, Pasūtītājs par Atlīdzību un visiem citiem Līgumā noteiktiem maksājumiem uzdod Izpildītājam, un Izpildītājs ar savu aprīkojumu, Zinātību (♦*1.3.punkts*) un darbaspēku apņemas veikt Objekta energoauditu (***Energoaudits***) un sagatavot Objekta energoaudita ziņojumu (***Ziņojums***).
	2. Pasūtītājs Objektu izmanto:
		1. Veselības aprūpes pakalpojumu sniegšana.
	3. Līguma izpratnē un Līguma vajadzībām ***Zinātība*** ietver visu šajā punktā noteikto. Zinātība ir Izpildītāja zinātniski tehniskas, komerciālas, organizatoriskas zināšanas, tehnoloģijas, metodes un paņēmieni. Vienlaikus Zinātība ir praktiskās zināšanas, pieredze un informācija, kas satur komercnoslēpumu, nepatentētus tehnoloģiskos procesus, to aprakstus, mērījumus, rezultātu apkopošanas un slēdzienu izdarīšanas metodes, kā arī jebkuru citu informāciju, ko Izpildītājs nav darījis pieejamu trešajām personām. Tāpat Zinātība ietver visu citu informāciju, kas Izpildītājam rada Līguma šajā punktā turpmāk noteikto energoauditora statusu. Zinātība spēj radīt Izpildītājam priekšrocības tirgū, kurā tas īsteno savu komercdarbību. Izpildītājs ir energoauditors, kam piemīt padziļināta, specializēta kompetence, prasmes un Zinātība energoauditu veikšanā, kas ir ieviesis normatīvo aktu prasībām atbilstošu kvalitātes pārvaldes sistēmu un kā rīcībā ir tehniski kompetents personāls un tehniskais aprīkojums.
	4. Izpildītāja tiesības veikt Energoauditu apliecina Izpildītāja akreditācija pie Latvijas Nacionālā akreditācijas biroja (turpmāk tekstā –LATAK) vai pie jebkuras citas spēkā esošajos normatīvajos aktos noteiktas iestādes vai organizācijas, kam noteikta kompetence īstenot Uzņēmuma energoauditu veicēju akreditāciju.
	5. Ņemot vērā, ka Izpildītājs ir akreditēts veikt Uzņēmuma energoauditu un vienu reizi gadā tiek veikta SIA “CMB” uzraudzība un izlases kārtībā tiek veikta dokumentu pārbaude, Izpildītājam ir tiesības LATAK Uzņēmuma audita akreditācijas uzraudzības ietvaros uzrādīt akreditācijas organizācijai ar Uzņēmuma energoaudita veikšanu saistītu dokumentāciju.
	6. Izpildītājam ir tiesības, LATAK uzraudzības vizītes ietvaros ierasties ar LATAK auditoru, lai veiktu SIA “CMB” Uzņēmuma energoaudita procesa novērtējumu, iepriekš to saskaņojot ar Pasūtītāju.
	7. Energoaudita Ziņojuma kvalitāte ir tieši atkarīga no tās sākotnēji iesniegtās informācijas un dokumentu pilnīguma un patiesuma, ko Pasūtītājs iesniedzis Izpildītājam. Izpildītājs nav atbildīgs par ziņojuma secinājumu pareizību, ja nav sniegta pilnīgi un patiesi dati.
2. **Energoaudits**
	1. Ne vēlāk kā 5 (*piecu*)darba dienu laikā pēc dienas, kad abi Līdzēji parakstījuši Līgumu, Pasūtītājam ir jāiesniedz Izpildītājam informācija par savu komercdarbību, pakalpojumu sniegšanas un/vai ražošanas procesuEnergoaudita veikšanai nepieciešamajā apjomā (*▲2.pielikums*), respektējot Pasūtītāja tiesības uz tādu sava komercnoslēpuma neizpaušanu un aizsardzību, kā izpaušana nav nepieciešama Energoaudita veikšanai.
	2. Ne vēlāk kā 5 (*piecu*)darba dienu laikā pēc dienas, kad Izpildītājs ir saņēmis ♦2.1.punktā norādīto informāciju un dokumentus, Izpildītājs uzsāk Energoauditu. Izpildītājam ir pienākums pabeigt Energoauditu un iesniegt Pasūtītājam Ziņojumu līdz 2017.gada 17.martam. Ziņojuma sagatavošanas kalendārais grafiks pievienots Līguma pielikumā. apjomā (*▲3.pielikums*).
	3. Par Energoaudita uzsākšanas dienu tiek uzskatīta diena, kad Izpildītājs ir saņēmis Avansu un 2.1. punktā norādīto informāciju vai dokumentus pilnā apjomā.
	4. Gadījumā, ja Pasūtītājs pilnībā vai daļēji kavē Līguma ♦2.2.punktā noteikto termiņu informācijas un dokumentu iesniegšanai, Līguma ♦2.3.punktā noteiktais termiņš Ziņojuma iesniegšanai, Līdzējiem neparakstot attiecīgu vienošanos, uzskatāms par pārceltu par tik dienām, par cik dienām Pasūtītājs kavējis Līguma ♦2.2.punktā noteikto termiņu.
	5. Izpildītājs Pasūtītājam iesniedz Energaudita ziņojumu 3 eksemplāros. Gadījumā, ja Izpildītājs kavē Ziņojuma iesniegšanu Pasūtītājam Līguma ♦2.3.punktā noteiktajā termiņā savas vainas dēļ, Pasūtītājs ir tiesīgs lemt par kavējuma naudas piemērošanu un ieturēšanu Izpildītājam, kas nosakāma 0,1% (*nulle komats viens procents*) apmērā no Atlīdzības par katru kavējuma dienu, kopumā nepārsniedzot 10% ( *desmit procentus*) no Atlīdzības.
	6. Ne vēlāk kā 15 (piecpadsmit) darba dienu laikā pēc ♦2.3.punktā noteiktā termiņa iestāšanās dienas (*ieskaitot*), Pasūtītājs un Izpildītājs paraksta pieņemšanas – nodošanas aktu, ar ko apliecina, ka Pasūtītājs ir saņēmis un iepazinies ar Ziņojumu un Izpildītāja paveikto darbu un atzīst par izpildītu un pieņemtu.
3. **ATLĪDZĪBA**
	1. Atlīdzība par Energoaudita veikšanu un Ziņojuma sagatavošanu ir EUR **4900,00** (*četri tūkstoši deviņi simti euro un 00 centi*) (***Atlīdzība***) un papildus PVN 21% apmērā. Atlīdzība par veicamajiem darbiem ir norādīta Atlīdzības aprēķina tāmē (***Tāme***), kas pievienota Līgumam kā *▲*1.pielikums.
	2. Piecu darba dienu laikā pēc Līguma abpusējas parakstīšanas un Izpildītāja avansa rēķina saņemšanas no Pasūtītāja Izpildītājs veic avansa maksājumu 30% apmērā no Līguma summas, kas sastāda EUR 1470,00 (viens tūkstotis četri simti septiņdesmit euro un 00 centi) (turpmāk - Avanss) bez PVN 21% un iesniedz Izpildītājam pieprasīto dokumentāciju noteiktajā apjomā.
	3. Pēc Energoaudita veikšanas un Ziņojuma saņemšanas Pasūtītājs 15 (piecpadsmit) darba dienu laikā iepazīstas ar Ziņojumu un pieņem Ziņojumu parakstot darba pieņemšanas nodošanas aktu vai iesniedzot Izpildītājam pretenziju vēstuli. Pēc pilnīgas darbu pabeigšanas un abpusējas akta parakstīšanas, Izpildītājs sagatavo un iesniedz Pasūtītājam rēķinu par atlikušo summu 70% apmērā, kas sastāda EUR 3430,00 *(trīs tūkstoši četri simti trīsdesmit euro un 00 centi)* bez PVN 21%. Pasūtītājam ir pienākums apmaksāt rēķinu ne vēlāk kā **20 (*divdesmit*)** dienu laikā pēc tā saņemšanas no Izpildītāja.
	4. Papildus Atlīdzībai un Pasūtītājs maksā Izpildītājam pievienotās vērtības nodokli un visus citus šiem maksājumiem piemērojamos nodokļus un nodevas, ko attiecīgajam maksājumam jāpiemēro atbilstoši spēkā esošajiem normatīvajiem aktiem.
4. **Izpildītāja tiesības un pienākumi**
	1. Izpildītājs ir pilnībā atbildīgs par to, ka visā Līguma darbības laikā visiem Izpildītāja un apakšuzņēmēja darbiniekiem (turpmāk līgumā Darbiniekiem) ir priekšzināšanas, izglītība, profesionālā kvalifikācija un/vai sertifikāti un licences attiecīgās Uzņēmuma Energoaudita daļas veikšanai. (▲4.pielikums).
	2. Izpildītājs ir atbildīgs par to, ka Izpildītāja Darbinieki Objektā ievēro visas Latvijas Republikas spēkā esošajos normatīvajos aktos noteiktās darba drošības, higiēnas, sanitārās, veselības aizsardzības un citas tamlīdzīgas prasības, kā arī Pasūtītāja sniegtās norādes, kas minētas♦5.1.punktā.
	3. Izpildītājs, veicot Energoauditu, izmanto tikai tādus mērījumus, materiālus, iekārtas, ierīces, tehnoloģijas un Zinātību, kādu tas ieskata par nepieciešamu attiecīgā darba veikšanai. Izpildītājam nav pienākuma izmantot, un tam nav saistošs neviens Energoaudits, kas Objektā veikts pirms Līguma noslēgšanas un kas ir Pasūtītāja rīcībā.
	4. Izpildītājs LR Ekonomikas Ministrijā iesniedz pārskatu par veiktajiem Uzņēmumu energoauditiem, norādot informāciju, atbilstoši Ministru kabineta noteikumiem Nr. 487 “Uzņēmumu energoaudita noteikumi” 29. punktam.

1. **Pasūtītāja tiesības un pienākumi**
	1. Pirms Izpildītājs uzsāk Energoauditu, Pasūtītājam ir pienākums rakstiski informēt Izpildītāju par:

**(a)** visu ierobežotas pieejamības un/vai komercnoslēpumu saturošu informāciju, kas tiek nodota Izpildītāja rīcībā;

**(b)** konkrētām telpām, iekārtām, ražošanas procesiem un jebkuriem citiem objektiem, kuru foto un/vai video fiksācija ir izdarāma tikai Pasūtītāja pārstāvja klātbūtnē vai aizliegta pilnībā;

**(c)** konkrētām telpām, ja tādas ir, kurās Izpildītājam ir atļauts piekļūt tikai Pasūtītāja pārstāvja klātbūtnē vai nav atļauts piekļūt vispār,

**(d)** konkrētām darba drošības instrukcijām, telpu lietošanas kārtības, apmeklējuma reģistrācijas, apģērba un citām prasībām, kas Izpildītājam ir jāievēro Energoaudita veikšanas laikā.

* 1. Pasūtītājs apņemas segt Izpildītājam jebkuras izmaksas un zaudējumus, kas tam rodas, ja Pasūtītāja darbinieki ir nodarījuši bojājumu Objektā izvietotajam Izpildītāja īpašumam vai pilnībā to iznīcinājuši, kā arī par Izpildītāja darbiniekiem radītu dzīvības vai veselības apdraudējumu, miesas bojājumiem, sabojājuši vai pilnībā iznīcinājuši tiem piederošu kustamu mantu.
	2. Pasūtītājs var iesniegt Izpildītājam energoaudita ziņojumu, kas Objektā veikts pirms šī Līguma slēgšanas, tomēr Pasūtītājam nav tiesību prasīt, lai Izpildītājs to ņemtu vērā Energoaudita ietvaros.
1. **Konfidencialitāte**
	1. Visas un jebkuras Līdzēju darbības, kas saistītas ar vai izriet no Līguma, neatkarīgi no tā, vai tās veiktas tieši, netieši, rakstiski, mutiski vai jebkādā citā veidā, kā arī visa un jebkura informācija, kas uz Līguma pamata nonākusi Līdzēja, kā arī tā Apakšuzņēmēju rīcībā par otru Līdzēju, un visi Līguma noteikumi, kā arī Ziņojums, uzskatāmi par konfidenciālu informāciju.
	2. Minēto konfidenciālo informāciju neviens no Līdzējiem nav tiesīgs izpaust jebkurai trešajai personai, izņemot tā Līdzēja, kuram pieder attiecīgā konfidenciālā informācija, tiesības izpaust to pēc saviem ieskatiem jebkurai trešajai personai.
	3. Līdzēji apņemas veikt visas nepieciešamās darbības, lai saglabātu konfidenciālās informācijas konfidencialitāti un novērstu tās izpaušanu jebkurai trešajai personai gan Līguma darbības termiņa laikā, gan arī pēc tam, kad Līgums pilnībā zaudē juridisku spēku, izņemot Līgumā konkrēti noteiktos gadījumus, kad konfidenciālās informācijas izpaušana ir pieļauta.
	4. Konfidencialitātes noteikumi ir spēkā 10 (desmit) gadus pēc šī Līguma darbības termiņa beigām.
	5. Iesniedzot Ziņojumu jebkurai valsts pārvaldes iestādei vai citai trešajai personai, Pasūtītājs pats ir atbildīgs par ierobežotas pieejamības statusa noteikšanu un tā katrreizēju atjaunošanu (*pagarināšanu*) normatīvajos aktos noteiktajā kārtībā.
	6. Konfidenciālās informācijas izpaušana šī Līguma izpratnē nav uzskatāma par Līguma noteikumu pārkāpumu, ja:

**(a)** konfidenciāla informācija tiek izpausta Līdzēju amatpersonām, grupas locekļiem, finanšu un atbilstības revidentiem, juridiskajiem un nodokļu konsultantiem, vai citiem pārstāvjiem;

**(b)** konfidenciāla informācija ir publiski pieejama, nepārkāpjot Līguma noteikumus;

**(c)** trešā persona uzzinājusi konfidenciālo informāciju no avota, kas tieši vai netieši nav saistīts ne ar vienu no Līdzējiem vai tā amatpersonām, grupas locekļiem, finanšu un atbilstības revidentiem, juridiskajiem un nodokļu konsultantiem, vai citiem pārstāvjiem; vai

**(d)** konfidenciālā informācija ir jāizpauž saskaņā ar spēkā esošo normatīvo aktu vai tiesas sprieduma prasībām.

* 1. Izpildītājam ir tiesības Uzņēmuma energoaudita ziņojuma datus izmantot zinātnisko pētījumu izstrādei, ievērojot datu konfidencialitāti un informējot par to Pasūtītāju.
1. **Atbildība**
	1. Gadījumā, ja Pasūtītājs kavē Līguma ♦3.3.punktā noteikto rēķinu pilnīgu vai daļēju samaksu. Pasūtītājam jāsamaksā Izpildītājam soda nauda 0.1% apmērā no laikā nenomaksātās Atlīdzības par katru nokavēto dienu, bet ne vairāk kā 10% no kopējās Atlīdzības.
	2. Gadījumā, ja Pasūtītājs pilnā apmērā apmaksā rēķinu šādi pagarinātajā termiņā, Pasūtītājam nav pienākuma maksāt šajā punktā turpmāk minēto kavējuma naudu par visu faktisko rēķina vai tā daļas apmaksas kavējumu. Gadījumā, ja Pasūtītājs kavē arī šādi pagarināto termiņu, Pasūtītājam ir pienākums samaksāt Izpildītājam gan rēķinu pilnā apmērā, gan arī kavējuma naudu **0.1%** apmērā no nesamaksātās summas par katru kavējuma dienu, skaitot no rēķina apmaksai sākotnēji noteiktās samaksas dienas.
	3. Pasūtītājam ir pienākums sniegt Izpildītājam tikai pilnīgu un patiesu visu to informāciju un dokumentus par Pasūtītāja komercdarbību (*tikai Energoaudita veikšanai nepieciešamajā apjomā, respektējot Pasūtītāja tiesības uz tādu sava komercnoslēpuma neizpaušanu un aizsardzību, kā izpaušana nav nepieciešama Energoaudita veikšanai*), pakalpojumu sniegšanas un/vai ražošanas procesu, kas Izpildītājam nepieciešama, lai veiktu Energoauditu. Gadījumā, ja Izpildītājs jebkurā Līguma darbības laikā konstatē, ka jebkura Pasūtītāja sniegtā informācija un dokumenti ir nepilnīgi un/vai nepatiesi, Izpildītājs var:

**(a)** prasīt Pasūtītājam iesniegt visu pilnīgo un patieso informāciju un dokumentus un turpināt Līguma izpildi pilnā apmērā, pabeidzot Energoauditu, sagatavojot Ziņojumu, saņemot Atlīdzību pilnā apmērā.

1. **pārējie noteikumi**
	1. **Līguma stāšanās spēkā**. Līgums stājas spēkā ar dienu, kad to paraksta abi Līdzēji.
	2. **Līguma darbības termiņš.** Līgums pilnībā zaudē juridisku spēku tikai ar dienu, kad abi Līdzēji pilnā apmērā izpildījuši visas Līgumā noteiktās saistības un pienākumus.
	3. **Paziņojumi**. Visa informācija, paziņojumi, atgādinājumi, brīdinājumi un rēķins, kā arī jebkuri citi dokumenti, kas iesniedzami saskaņā ar Līgumu, iesniedzami Līdzējiem Līgumā norādītajās Līdzēju adresēs vai nosūtāmi uz Līgumā norādītajām elektroniskā pasta adresēm un uzskatāmi par iesniegtiem adresātam:

**(a)** dienā, kad Līdzējs, kuram paziņojums adresēts, ir parakstījies par tā saņemšanu vai ir atteicies parakstīties par tā saņemšanu, ko apliecina rakstisks pasta nodaļas vai kurjera paziņojums, ja paziņojums nosūtīts pa pastu ierakstītā vēstulē ar paziņojumu par tās saņemšanu vai nodots nosūtīšanai kurjerpastam;

**(b)** septītajā dienā pēc tam, kad paziņojums nodots pastā nosūtīšanai parastā kārtībā,

**(c)** dienā, kad tie nosūtīti otram Līdzējam uz tā elektroniskā pasta adresi vai Līdzējs par to informēts telefoniski;

**(d)** dienā, kad tie iesniegti Līguma kontaktpersonai, vai otra Līdzēja kancelejā (*sekretariātā*) pret kancelejas (*sekretariāta*) darbinieku parakstu par saņemšanu vai otra Līdzēja apsardzes pārstāvim pret apsardzes darbinieka parakstu par saņemšanu. Līdzēji vienojas, ka Līguma darbības ietvaros nav nozīmes, vai Līguma darbības laikā kancelejas (*sekretariāta*) un/vai apsardzes darbinieki ir attiecīgā Līdzēja darbinieki vai ārpakalpojumu sniedzēji.

* 1. **Izpildītāja kontaktpersona** šī līguma ietvaros ir Kārlis Grīnbergs, energoauditu nodaļas vadītājs, tālr.: 29522025, e-pasts: karlis.grinbergs@cmb.lv.
	2. **Pasūtītāja kontaktpersona** šī līguma ietvaros ir Juris Vickops, tālr. 29401565,e-pasts: slimnica@gintermuiza.lv
	3. **Nepārvarama vara**. Uz laiku, kamēr turpinās nepārvaramas varas apstākļi, Līdzēji ir atbrīvojami no savu Līgumā noteikto saistību izpildes vai atbildības par saistību neizpildi Līguma ietvaros, ja to izpildi kavē nepārvaramas varas apstākļi, tas ir, ārkārtas apstākļi (*t.sk. valsts un/vai pašvaldību institūciju pieņemtie normatīvie dokumenti*) ārpus Līdzēju saprātīgas kontroles, kuru iestāšanos Līdzēji nevarēja paredzēt vai kuru iestāšanos nav iespējams novērts, pa ja Līdzēji būtu varējuši tos paredzēt. Gadījumā, ja nepārvaramas varas apstākļu dēļ kāds no Līdzējiem nevar izpildīt savas saistības saskaņā ar Līgumu ilgāk par 30 (*trīsdesmit*) kalendārajām dienām, tad Līdzēji pieliek visas pūles, lai saprātīgā laika periodā vienotos par turpmāko rīcību, lai pēc iespējas uzturētu Līgumu spēkā, vai arī, lai vienotos par Līguma izbeigšanu.
	4. **Piemērojamais likums un Līguma iztulkošana**. Līgums ir iztulkojams, izpildāms un piemērojams saskaņā ar Latvijas Republikas normatīvajiem aktiem. Iztulkojot, izpildot un piemērojot Līgumu, Līdzēji apņemas vadīties no un ievērot Līguma noteikumus un nosacījumus, bez izņēmuma un ierobežojuma ietverot arī Definīcijas un Preambulu.
	5. **Strīdu izšķiršana**. Līdzēji vienojas pielikt visas pūles, lai visas domstarpības un strīdus saistībā ar Līgumu izšķirtu savstarpēju pārrunu un vienošanās ceļā. Gadījumā, ja Līdzēji nespēj atrisināt jebkādu strīdu savstarpēju sarunu ceļā 30 (*trīsdesmit*) kalendāro dienu laikā no brīža, kad saņemts pirmais rakstiskais paziņojums no Līdzēja, kurš konstatējis vai kuram kļuvis zināms par pretrunīgo jautājumu, tad jebkurš strīds, pretruna vai prasība, kas radusies uz šī Līguma pamata vai saistībā ar to, vai saistībā ar tā pārkāpšanu, izbeigšanu vai spēkā neesamību, tiks nodots izskatīšanai Latvijas Republikas vispārējās jurisdikcijas tiesā pēc piekritības.
	6. **Līgumā ietvertā vienošanās**. Līdzēji apliecina, ka:

**(a)** tie apzinās un pilnībā izprot Līguma saturu, nozīmi un sekas, kā arī katram Līdzējam Līgumā noteiktās tiesības un pienākumus,

**(b)** Līgums atbilst abu Līdzēju interesēm, tas sastādīts pareizi, pamatojoties uz Līdzēju sniegto informāciju un dokumentiem, par kuru patiesumu ir atbildīgs katrs attiecīgais Līdzējs, un ka

**(c)** Līguma teksts un tajā ietvertie jēdzieni Līdzējiem ir saprotami. Līgums satur pilnīgu Līdzēju vienošanos par Līguma priekšmetu.

* 1. **Līguma saistošais spēks**. Līgums ir saistošs un izpildāms kā attiecībā pret Līdzējiem tā arī pret to mantiniekiem, tiesību un saistību pārņēmējiem, cesionāriem un pārstāvjiem, ja tādi būtu.
	2. **Tiesības pārjaunot, cedēt vai nodot Līgumu**. Neviens no Līdzējiem nav tiesīgs tam Līgumā paredzētās tiesības un pienākumus cedēt, pārjaunot uz vai nodot jebkurai trešajai personai vai personām bez iepriekšējas rakstiskas otra Līdzēja piekrišanas.
	3. **Nošķirtība**. Gadījumā, ja kāds no Līguma noteikumiem ir vai kļūst spēkā neesošs, šī noteikuma spēkā neesamība neietekmē pārējo Līguma noteikumu spēku. Šādā gadījumā spēkā neesošais noteikums uzskatāms par aizvietotu ar spēkā esošu tā iztulkojumu, kas pēc iespējas tuvāk atbilst Līdzēju mērķiem un spēkā neesošā noteikuma saimnieciskajam mērķim.
	4. **Eksemplāru skaits un noteicošā valoda**. Līgums ir sagatavots latviešu valodā 2 (*divos*) oriģināleksemplāros uz 8 (astoņām) lapām, katram Līdzējam izsniedzot 1 (*vienu*) oriģināleksemplāru.
	5. **Līguma grozījumi un papildinājumi**. Nekādi mutiski grozījumi un papildinājumi netiek uzskatīti par Līdzējiem saistošiem Līguma noteikumiem un nosacījumiem. Jebkuras izmaiņas Līguma noteikumos un nosacījumos stājas spēkā tikai tad, kad tās noformētas rakstiski un abi Līdzēji tās parakstījuši. Jebkuri Līguma grozījumi vai izmaiņas, kas noformēti šajā punktā minētajā kārtībā, kļūst par neatņemamu Līguma sastāvdaļu.
1. **pielikumi**
	1. Visi pielikumi ir uzskatāmi par Līguma neatņemamu sastāvdaļu. Gadījumā, ja tiek konstatētas jebkādas pretrunas starp Līgumu un pielikumu, priekšroka dodama pielikumā norādītajai informācijai, noteikumiem un nosacījumiem.
	2. Līgumam tā darbības laikā ir šādi pielikumi:
		1. 1. pielikums – izmaksu tāme un darbu apjomi
		2. 2. pielikums – izejas datu saraksts
		3. 3.pielikums – kalendārais grafiks
		4. 4.pielikums - izpildītāja darbinieku un apakšuzņēmēju saraksts
	3. Ja Līdzēji savstarpēji vienojas, Līgumam var tikt pievienots jebkurš cits pielikums. Tas noformējams rakstveidā, to paraksta abi Līdzēji un tas kļūst par Līguma neatņemamu sastāvdaļu ar dienu, kad abi Līdzēji to parakstījuši. To nepiešuj vai kā citādi fiziski nepievieno Līgumam, taču tā pirmās lapas augšējā labajā stūrī norāda pilnu atsauci uz Līgumu, pielikuma galīgās redakcijas sagatavošanas datumu un pielikuma kārtas numuru.
2. **PUŠU PARAKSTI**

|  |  |
| --- | --- |
| **IZPILDĪTAJS****SIA „CMB”**Reģ.Nr. 43603024025Ventspils iela 48, Rīga,LV-1002Banka: AS Swedbank Konts: LV78HABA0551035566767\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Artis DzirkalisValdes priekšsēdētājs | **PASŪTĪTĀJS****VSIA "Slimnīca "Ģintermuiža""**Reģ. Nr. 40003407396Filozofu ielā 69, Jelgava, LV-3008 Banka: AS SwedbankKonts: LV36HABA0140705715600\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Uldis ČāčusValdes loceklis  |